ཁོང་གི་མཚན་ལ་ཆར་ལེ་ཆབ་ལེན་ཟེར་ཞིང་།སྤྱི་ལོལོའི་ཟླཔའི་ཚེསཉིན་དབྱིན་ཇིའི་ཡུལ་དུ་སྐྱེས།ཆུང་དུས་ནས་ཕ་མ་གཉིས་ཁ་ཁར་སོང་བ་དང་རྗེས་སུ་ཨ་མར་ན་ཚ་ཕོག་པ་སོགས་རྒྱུ་རྐྱེན་གང་མང་ཅིག་གི་སྟབས་ཀྱིས་ཁོང་གིས་གཞན་ལ་ཁ་ཟས་སློང་མྱོང་ཡོད་ལ་སྲང་ལམ་དུའང་ཉལ་མྱོང་ཡོད།ཁྱིམ་གྱི་ཆ་རྐྱེན་ཞན་པའི་དབང་གིས་རང་ལོ་བདུན་གྱི་སྟེང་བཟོ་གྲྭ་སོགས་སུ་ལས་ཀ་བྱེད་དུ་སོང་མྱོང་བ་དང་རྗེས་སུ་དབུལ་སྐྱོར་སློབ་གྲྭ་འགའི་ནང་དུ་སོང་ཡང་མཐར་རང་ལོ་དགུའི་ཐོག་ཏམ་རྒྱུད་འཁྲབ་པའི་འགོ་བརྩམས།དེ་ནས་བཟུང་ཁོང་ནི་འཛམ་གླིང་སྟེང་མིང་དུ་གྲགས་པའི་གློག་བརྙན་འཁྲབ་སྟོན་པ་དང་འཁྲབ་གཞུང་རྩོམ་པ་པོ།འཁྲབ་ཁྲིད་པ་སོགས་གནང་།ཁོང་གི་ཐུན་མོང་མ་ཡིན་པའི་ཁྱད་ཆོས་དག་ནི་རྒྱུན་དུ་རང་གིས་བརྩམས་པའི་འཁྲབ་གཞུང་དང་གཙོ་འཁྲབ་བྱས་པའི་གློག་བརྙན་དག་གི་ནང་དུ་ཁོ་རང་མི་དབུལ་བོ་དང་མདོག་ཉེས་པོ་སོགས་འཁྲབ་རྒྱུ་དང་ད་དུང་ཁོང་གི་གློག་བརྙན་མང་ཆེ་བ་སྐད་མེད་པ་རྐྱང་རྐྱང་ཡིན།དེ་ལྟར་སྤྱི་ལོལོའི་ཟླཔའི་ཚེས་ཉིན་ཚེ་ལས་འདས།གང་ལྟར་ད་སྐབས་ཁོང་ཉིད་སྐུ་གཤེགས་ནས་མི་ལོ་བཞི་བཅུ་འགོར་ལ་ཉེ་ཡང་ཁོང་གིས་འཁྲབ་པའི་གློག་བརྙན་མཐའ་དག་ནི་རྒྱལ་ཁབ་དང་མི་རིགས།སྐད་རིགས་སོགས་ཀྱི་དབྱེ་བ་མེད་པར་འཛམ་གླིང་གི་མི་རྣམས་ཀྱིས་སྔར་བཞིན་དགའ་བསུ་བྱེད་དང་བྱེད་བཞིན་ཡོད་དོ།།ཝ་ཤུལ་ཚེ་བརྟན་སྒྲོལ་མས་བསྒྱུར།